Trump, supărat pe China? Ce spune un oficial SUA: Nu mai consideră important acordul comercial.
"Donald Trump este supărat pe China şi nu mai consideră important acordul comercial“, spune un oficial SUA. Larry Kudlow, consilier prezidenţial: "China, cred eu, face o mare greşeală“. Administraţia Donald Trump ar primi înapoi orice companie americană din Hong Kong sau din China continentală care ar vrea să revină în SUA.
Donald
Trump este "iritat“ atât de mult pe Beijing din cauza crizei coronavirusului și
a altor probleme încât nu mai consideră atât de important acordul comercial
bilateral, afirmă consilierul prezidenţial Larry Kudlow, îndemnând companiile
americane din China să revină în SUA.Etapa I a
acordului comercial SUA-China rămâne intactă deocamdată, a subliniat Larry
Kudlow, consilierul pentru Afaceri Economice al preşedintelui Donald Trump,
subliniind că Administraţia de la Washington aşteaptă să vadă dacă Beijingul
îşi respectă angajamentele.Referindu-se la situaţia din Hong Kong, unde Administraţia de la Beijing vrea să îşi consolideze controlul prin aplicarea unei noi legi privind siguranţa naţională, oficialul american a precizat: "China, cred eu, face o mare greşeală“.Administraţia Donald Trump ar primi înapoi orice companie americană din Hong Kong sau din China continentală care ar vrea să revină în Statele Unite, a spus Larry Kudlow într-un interviu acordat postului Fox Business: "Vom face ce putem pentru suportarea cheltuielilor mutării, dacă aceste companii readuc reţeaua de aprovizionare şi de producţie în SUA“.